**Прыкладная тэхналагічная карта занятку з выкарыстаннем інфармацыйна-камунікатыўных тэхналогій**

**па адукацыйнай галіне “Развіццё маўлення і культура маўленчых зносін”**

**для дзяцей другой малодшай групы (ад 3 да 4 гадоў)**

*Тэма:* Адзенне.

*Праграмныя задачы:* фарміраваць здольнасць разумення значэння слова; развіваць уменне разумець значэнне абагульняльных слоў “Адзенне”, “Абутак”, уменне ўтвараць памяншальна-ласкальныя формы назоўнікаў, правільна вымаўляць гук [дз] у словах “дзяўчынка”, “адзенне”; адказваць на пытанні поўным адказам; выхоўваць станоўчае стаўленне да беларускай мовы.

*Абсталяванне:* відэапраектар; лялькі “Арынка і Янка”; відэа “Я мову родную люблю: Адзенне”; капялюш для рухомай гульні “Капялюш”; дыдактычная гульня “Апрані хлопчыка”; мячык для практыкавання “Назаві ласкава”.

*Слоўнік:* світар, шалік, сукенка, спадніца, штаны, футболка, майка, шапка.

|  |  |  |  |  |  |  |  |
| --- | --- | --- | --- | --- | --- | --- | --- |
| Этапы занятку | Час | Форма арганізацыі дзяцей | Дзейнасць | | Планаваныя вынікі | Метады | Абсталяванне |
| выхавальнік дашкольнай адукацыі | выхаванцы |
| *1 Уступная частка*  Арганізацыйны момант.  Мэта: арганізацыя дзяцей, стварэнне станоўчага настрою. | 1 хвіліна | Дзеці становяцца ў круг. | Выхавальнік звяртаецца да дзяцей:  Добры дзень, дзяўчынкі!  Добры дзень, хлопчыкі! | Дзяўчынкі: мы дзяўчынкі-весялінкі. Добры дзень!  Хлопчыкі: мы хлопчыкі-малайчынкі. Добры дзень! | Арганізацыя дзяцей, стварэнне станоўчага настрою да занятку. | Славесны. | Лялькі “Арынка і Янка”.  **Дадатак 2.** |
| 2 *Асноўная частка*  2.1 Сюрпрызны момант “Прыход Арынкі і Янкі”.  Мэта: фарміраванне матывацыйнай устаноўкі на пазнавальную і практычную дзейнасць. | 1 хвіліна | Стаяць у крузе. | Прапануе сустрэць ляльку “Арынку і Янку”, якія прынеслі малюнкі з адзеннем. | Сустракаюць Арынку і Янку з малюнкамі, разглядаюць малюнкі.  Адказваюць на пытанні, выказваюць сваю думку. | Актывізацыя маўленчай і пазнавальнай дзейнасці. | Славесны. Практычны. | Малюнкі з адзеннем. |
| 2.2 Прагляд відэа “Адзенне”.  Мэта: пашырэнне слоўнікавага запасу новымі словамі. Уменне правільна прагаворваць назвы прадметаў адзення на беларускай мове. | 2 хвіліны,  20 секунд | Сядзяць паўкругам на стульчыках. | Прапануе паглядзець відэа, якое запісалі для іх Арынка і Янка “Я мову родную люблю: Адзенне” | Глядзяць відэа.  Паўтараюць словы з відэа.  Суадносяць мужчынскае і жаночае адзенне. | Вымаўленне слоў на беларускай мове. Развіццё ўвагі, уменне ўважліва слухаць, заўважаць памылкі і даваць правельны адказ. | Славесны. Наглядны. | QR-код на відэа “Я мову родную люблю: Адзенне”.  **Дадатак 1.** |
| 2.3 Дынамічная паўза. Рухомая гульня “Капялюш”.  Мэта: зніжэнне стамляльнасці і павышэнне канцэнтрацыі ўвагі. | 1 хвіліна,  30 секунд | Стаяць у крузе. | Прапануе пагуляць разам з Арынкай і Янкам у беларускую народную гульню “Капялюш”. | Дзеці пад час прагаворвання верша перадаюць капялюш па кругу. Капялюш затрымліваецца ў аднаго з дзяцей, калі верш дачытаны да канца – гэта новы гаспадар капелюша, які выходзіць у круг, падкідвае капялюш угору, а астальныя дзеці ловяць капялюш. | Зніжэнне стамляльнасці і павышэнне канцэнтрацыі ўвагі. | Гульнявы. | Капялюш. |
| 2.4 Дыдактычная гульня “Апрані хлопчыка”.  Мэта: развіваць уменне разумець значэнне абагульняльнага слова “Адзенне” | 5 хвілін | Сядзяць за сталамі. | Прапануе пагуляць у гульню “Апрані хлопчыка”.  Задае пытанне: “Што ў яго на галаве?”, “Што яшчэ надзелі хлопчыку?”  Прапануе назваць адным словам усе рэчы – “адзенне”. | Дзеці апранаюць хлопчыка.    Адказваюць на пытанні выхавацеля поўным адказам: “Я хлопчыку надзела світар”, “Я хлопчыку завязаў шалік” і гэтак далей.  Дзеці ўсе разам прагаворваюць абагульняльнае слова “адзенне”. | Называюць усе рэчы: шалік, шапка, штаны, світар.  Умеюць абагульняць адным словам “адзенне”. | Славесны. Практычны.  Наглядны. | Дыдактычны матэрыял да дыдактычнай гульні “Апрані хлопчыка”.  **Дадатак 6.** |
| 2.5 Практыкаванне  “Назави ласкава”  Мэта: уменне ўтвараць памяншальна-ласкальныя формы назоўнікаў | 2 хвіліны,  30 секунд | Стаяць у крузе. | Выхавальнік прапануе пагуляць разам і называе: шапка, штаны, сукенка, кашуля, спадніца. | Дзеці называюць прадметы ласкава:  шапачка,  штонікі,  сукеначка,  кашулька, спаднічка. | Актывізацыя маўленчай дзейнасці,  развіццё ўвагі. | Славесны. Практычны. | Мячык. |
| 2.6 Эцюд  “Апранайся”  Мэта: уменне правільна прагаворваць словы на беларускай мове. | 1 хвіліна | Стаяць у крузе. | Выхавальнік прапануе ўсім разам паўтарыць верш з імітацыяй сваіх дзеянняў:  Мы адзенне апранаем, а абутак абуваем. Вось і нашы дзеткі апранулі: шапкі, шалікі, шкарпэткі. | Паўтараюць вершаваныя радкі з імітацыяй сваіх дзеянняў. | Актывізацыя маўленчай дзейнасці,  развіццё каардынацыі рухаў. | Славесны.  Гульнявы. |  |
| 3 *Заключная частка.*  Мэта: падвядзенне вынікаў, выявіць рэзультатыўнасць працы. | 1 хвіліна,  20 секунд | Стаяць у крузе. | Просіць выказаць свае думкі аб тым, што яны рабілі сёння на занятку. Хто прыходзіў у госці? Пра што глядзелі відэа? | Выказваюць свае ўражанні. Адказваюць на пытанні.  Развітваюцца з Янкам і Арынкай. | Уменне слухаць адзін аднаго не перабіваючы. | Славесны. |  |